pythainlp/thai-wiki-dataset-v4 huggingface dataset:
เทียนมานียุต

เทียนมานียุต  หรือในราชาธิราชเรียก อำมาตย์ทินมณิกรอด (/ทิน-มะ-นิก-รอด/) เป็นอัครมหาเสนาบดีร่วมแห่งอาณาจักรหงสาวดีระหว่างรัชสมัยพระเจ้าราชาธิราช (ค.ศ. 1384–1421) นอกจากนี้เขายังเป็นนายพลอาวุโสและเป็นเจ้าเมืองสำคัญอาทิ สิเรียม (คริสต์ทศวรรษ 1370–ค.ศ. 1408) พะสิม (ค.ศ. 1408–1415) และซิต้อง (ค.ศ. 1415 – คริสต์ทศวรรษ 1420) เทียนมานียุตร่วมกับยัตซา หรือ สมิงพ่อเพชร ผู้ร่วมงาน เป็นกำลังสำคัญในภารกิจการรวมแผ่นดินที่พูดภาษามอญในช่วงปลายคริสต์ทศวรรษ 1380 เช่นเดียวกับสงครามสี่สิบปีที่ต่อสู้กับอาณาจักรอังวะที่พูดภาษาพม่า 
อาชีพช่วงต้น.
รายงานจากพงศาวดาร"ราชาธิราช" เขาเป็นเสนาบดีอาวุโสของราชสำนักพระยาอู่ตอนที่พระองค์สวรรคตใน ค.ศ. 1384 ในตอนนั้น เขารู้จักกันในชื่อ Tein Nge  หรือ Amat Dein/Tein  ดินหริอเทียนเป็นชื่อตำแหน่งที่เข้าได้รับเมื่อพระมหากษัตริย์ทรงแต่งตั้งเขาเป็นเจ้าเมืองสิเรียม (ปัจจุบันคือ ตาน-ลยีน) การแต่งตั้งนั้นน่าจะเกิดขึ้นไม่เร็วกว่าช่วงกลางคริสต์ทศวรรษ 1370
ครอบครัว.
พงศาวดารต่าง ๆ ไม่ได้กล่าวถึงสมาชิกในครอบครัวโดยตรงของเทียนมานียุต เขามีหลานชายชื่อ Sanda-Yathi ซึ่งรับใช้เขาตอนปกครองพะสิม
หมายเหตุ.
<templatestyles src="Reflist/styles.css" />
ฟุตบอลโลก 2022 รอบคัดเลือก โซนเอเชีย – รอบที่ 2

การแข่งขันฟุตบอลโลก 2022 รอบคัดเลือก โซนเอเชีย - รอบสอง เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งขันในวันที่ 5 กันยายน พ.ศ. 2562 ถึง 9 มิถุนายน พ.ศ. 2563. โดยมีทีมแข่งขันในรอบนี้ทั้งสิ้น 40 ทีม และจะคัดเลือกเพียง 12 ทีมที่ดีที่สุดเพื่อเข้าแข่งขันฟุตบอลโลก 2022 รอบคัดเลือก โซนเอเชีย - รอบที่ 3 และทั้ง 12 ทีมที่เข้ารอบจะได้รับสิทธิ์เข้าแข่งรอบสุดท้ายของเอเชียนคัพ 2023 โดยอัตโนมัติ
รูปแบบการแข่งขัน.
การจับสลากการแข่งขัน.
การจับสลากการแข่งขันในรอบที่สองมีขึ้นในวันที่ 17 กรกฎาคม พ.ศ. 2562, เวลา 17:00 น. MST , ที่เอเอฟซี เฮ้าส์ ในกรุง กัวลาลัมเปอร์, มาเลเซีย.
การจับสลากแบ่งสายจะอยู่บนพื้นฐานของ อันดับโลกฟีฟ่า ของเดือนมิถุนายน 2562 (แสดงในวงเล็บด้านล่าง).
การจัดอันดับทีมรองชนะเลิศที่ดีที่สุด.
<onlyinclude>
</onlyinclude>
การจัดอันดับทีมอันดับสี่ที่ดีที่สุด.
<onlyinclude>
</onlyinclude>
อันดับดาวซัลโว.
มี 492 ประตูใน 148 แมตช์, สำหรับค่าเฉลี่ยของ 3.32 ประตูต่อเกม.
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ยัตซา

สมิงยัตซา (บางครั้งสะกดเป็น , ; เสียชีวิต ค.ศ. 1413) หรือในราชาธิราชเรียก สมิงพ่อเพชร เป็นอัครมหาเสนาบดีร่วมแห่งหงสาวดีและผู้บัญชาการทหารสูงสุดของกองทัพหงสาวดีใน ค.ศ. 1388 ถึง 1413 ระหว่างรัชสมัยพระเจ้าราชาธิราช เขาเป็นเจ้าเมืองสำคัญที่มย่องเมียะ (ค.ศ. 1390–1413) และโดนวู่น (ค.ศ. 1388–1390) ร่วมกับเพื่อนร่วมงานของเขา เทียนมานียุต และสมิงนครอินทร์ ยัตซาเป็นส่วนสำคัญในภารกิจรวมแผ่นดินที่พูดภาษามอญในปลายคริสต์ทศวรรษ 1380 เช่นเดียวกับสงครามสี่สิบปีที่ต่อสู้กับอาณาจักรอังวะที่พูดภาษาพม่า จนเขาถึงแก่กรรม
อาชีพช่วงต้น.
เขาได้รับการกล่าวถึงครั้งแรกในพงศาวดาร"ราชาธิราช" โดยเป็นหนึ่งในเสบาบดีผู้จงรักภักดีต่อพระเจ้าราชาธิราช กษัตริย์องค์ใหม่ ใน ค.ศ. 1384 ชื่อของเขาคือ Ma Thauk (မသောက်) และได้รับบรรดาศักดิ์ Than-Lan (သံလံ) จากกษัตริย์องค์ใหม่ "พงศาวดารมอญฉบับปากลัด"ระบุว่าเขาเป็นอัครเสนาบดีและผู้บัญชาการอยู่แล้ว ซึ่งมีตำแหน่ง Smin Than-Byat (သမိန်သံဗြတ်) เมื่อเขาประจำการที่ Tari ใน ค.ศ. 1387 อย่างไรก็ตาม ไม่มีการกล่าวถึงเขาในฐานะผู้บัญชาการหรือเสนาบดีอาวุโสระหว่างการรุกรานหงสาวดีสองครั้งแรก (1385–1387) โดยอาณาจักรอังวะจากทางเหนือ โดยใน ค.ศ. 1387 เขามีทหารเพียง 500 นายเท่านั้น
หมายเหตุ.
<templatestyles src="Reflist/styles.css" />
ตระกูลโบฟอร์ต

ตระกูลโบฟอร์ต  เป็นตระกูลขุนนางอังกฤษที่ก่อตั้งขึ้นในช่วงคริสต์ศตวรรษที่ 14 โดยมีต้นตระกูลคือบุตรนอกสมรสของจอห์นแห่งกอนท์กับแคทเธอรีน สวีนฟอร์ด ภรรยาลับที่มีความสัมพันธ์กับพระองค์อย่างยาวนาน สุดท้ายจอห์นกับแคทเธอรีนสมรสกันในปี ค.ศ. 1396 บุตรนอกสมรสของทั้งคู่ได้รับการรับรองให้เป็นบุตรตามกฎหมายโดยพระเจ้าริชาร์ดที่ 2 และได้รับการรับรองอีกครั้งโดยพระเจ้าเฮนรีที่ 4 และพระเจ้าเฮนรีที่ 5 แต่มีกฎห้ามไม่ให้คนของตระกูลอ้างสิทธิ์ในบัลลังก์อังกฤษ ชื่อตระกูล "โบฟอร์ต" เป็นชื่อที่ตั้งตามชื่อของปราสาทในฝรั่งเศสซึ่งเป็นสถานที่เกิดของลูก ๆ ของจอห์นแห่งกอนท์กับแคทเธอรีน สวีนฟอร์ด
จอห์น โบฟอร์ต บุตรชายคนโตของตระกูลถูกตั้งเป็นเอิร์ลแห่งซอเมอร์เซ็ต ขณะที่เฮนรี โบฟอร์ต บุตรชายคนรองบวชเป็นพระจนได้รับแต่งตั้งเป็นบิชอปแห่งวินเชสเตอร์และถูกตั้งเป็นพระคาร์ดินัลโบฟอร์ต เขาได้รับใช้เป็นเสนาบดีให้พระเจ้าเฮนรีที่ 4 ผู้เป็นพี่ชายต่างมารดาและพระเจ้าเฮนรีที่ 5 ผู้เป็นหลานอา, ธอมัส โบฟอร์ตถูกตั้งเป็นดยุคแห่งเอ็กซิเตอร์ รับใช้ทั้งพระเจ้าเฮนรีที่ 4 และพระเจ้าเฮนรีที่ 5 ก่อนถึงแก่กรรมโดยไร้ทายาท, โจน โบฟอร์ต บุตรสาวเพียงคนเดียวสมรสครั้งที่สองกับราล์ฟ เนวิลล์ เอิร์ลแห่งเวสต์มอร์แลนด์และเป็นบรรพบุรุษของวอริค เดอะ คิงส์เมกเกอร์, พระเจ้าเอ็ดเวิร์ดที่ 4 และพระเจ้าริชาร์ดที่ 3
สายที่โดดเด่นที่สุดของตระกูลโบฟอร์ต คือ สายของโจน โบฟอร์ต แต่สายของจอห์น โบฟอร์ต เอิร์ลแห่งซอเมอร์เซ็ตผู้เป็นบุตรชายคนโตก็เป็นตัวแปรสำคัญในสงครามดอกกุหลาบเช่นกัน จอห์นได้สมรสกับมาร์กาเร็ต ฮอลแลนด์ ธิดาของเอิร์ลแห่งเคนต์และมีบุตรด้วยกันหกคน โดยคนโต คือ เฮนรี ได้สืบทอดตำแหน่งเอิร์ลของบิดาแต่เสียชีวิตโดยไร้ทายาทในการปิดล้อมรูอ็องในปี ค.ศ. 1418 บุตรชายคนที่สอง คือ จอห์น โบฟอร์ต ขึ้นเป็นเอิร์ลแห่งซอเมอร์เซ็ตหลังพี่ชายถึงแก่กรรมและถูกตั้งเป็นดยุคแห่งซอเมอร์เซ็ตโดยพระเจ้าเฮนรีที่ 4 ในปี ค.ศ. 1443 จอห์นเป็นผู้บัญชาการทางทหารที่ไร้ฝีมือ สุดท้ายขณะกำลังล้มป่วยในปี ค.ศ. 1443 จอห์นเดินเกมพลาดด้วยการนำทัพเข้าบุกเมืองของเบรอตาญซึ่งเป็นพันธมิตรของอังกฤษ เขาเดินทางกลับอังกฤษพร้อมความอัปยศอดสูและเสียชีวิตในปีต่อมา มีข่าวลือว่าเขาฆ่าตัวตาย จอห์นมีบุตรเพียงคนเดียว คือ มาร์กาเร็ต โบฟอร์ต ซึ่งกลายเป็นทายาทหญิงผู้ร่ำรวยที่สุดในอังกฤษ
พี่น้องคนอื่น ๆ ของจอห์น ได้แก่ โจน โบฟอร์ตที่อภิเษกสมรสกับพระเจ้าเจมส์ที่ 1 แห่งสกอตแลนด์ และเอ็ดมันด์ โบฟอร์ตที่สืบทอดตำแหน่งต่อจากจอห์นเป็นดยุคที่ 2 แห่งซอเมอร์เซ็ตและขัดแย้งบาดหมางกับริชาร์ดแห่งยอร์ก เอ็ดมันด์มีบุตรหลายคน บุตรชายของเขา ได้แก่ เฮนรี ดยุคที่ 3 แห่งซอเมอร์เซ็ต, เอ็ดมันด์ ดยุคที่ 4 แห่งซอเมอร์เซ็ต และจอห์น เอิร์ลแห่งดอร์เซ็ต ล้วนเป็นผู้นำคนสำคัญของฝ่ายแลงคัสเตอร์ในช่วงสงครามกลางเมือง
มาร์กาเร็ต โบฟอร์ต ธิดาของจอห์น ดยุคที่ 1 แห่งซอเมอร์เซ็ตถูกส่งไปอยู่ในการดูแลของเอ็ดมันด์และแจสเปอร์ ทิวดอร์ พระอนุชาต่างบิดาของพระเจ้าเฮนรีที่ 6 เธอได้สมรสกับเอ็ดมันด์ ทิวดอร์และมีบุตรด้วยกันหนึ่งคน คือ เฮนรี ทิวดอร์ มาร์กาเร็ตอายุ 12 ปีในตอนที่สมรสกับเอ็ดมันด์วัย 24 ปี เธอคลอดบุตรในปีต่อมาตอนอายุ 13 ปี เอ็ดมันด์เสียชีวิตก่อนเฮนรีเกิด ต่อมามาร์กาเร็ตสมรสกับเซอร์เฮนรี สแตฟฟอร์ด บุตรชายของดยุคแห่งบักกิงแฮม และสมรสอีกครั้งกับธอมัส ลอร์ดสแตนลีย์ที่ต่อมาเป็นเอิร์ลแห่งเดอร์บี มาร์กาเร็ตอุทิศชีวิตให้แก่บุตรชายคนเดียวของเธอที่ต่อมาขึ้นกษัตริย์แห่งอังกฤษในชื่อพระเจ้าเฮนรีที่ 7 ผู้ก่อตั้งราชวงศ์ทิวดอร์
สถานีพหลโยธิน 59

สถานีพหลโยธิน 59 (รหัส: N18) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินในพื้นที่เขตบางเขน กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563
ที่ตั้ง.
ถนนพหลโยธิน บริเวณด้านหน้าซอยพหลโยธิน 59 (น้ำใส) ซอยหมู่บ้านราชตฤณมัย และซอยหมู่บ้านฝนทองนิเวศน์ ในพื้นที่แขวงอนุสาวรีย์ เขตบางเขน กรุงเทพมหานคร
ในแผนงานเดิมของกรุงเทพมหานคร สำนักงานนโยบายและแผนการขนส่งและจราจร (สถานะก่อนกรมการขนส่งทางราง) และการรถไฟฟ้าขนส่งมวลชนแห่งประเทศไทย สถานีแห่งนี้มีชื่อเดิมว่า สถานีวงเวียนหลักสี่ และเดิมทีตำแหน่งที่ตั้งของสถานีถูกกำหนดไว้บริเวณด้านหน้าห้างสรรพสินค้าเทสโก้ โลตัส สาขาหลักสี่ และสภาทนายความในพระบรมราชูปถัมภ์ แต่เนื่องจากมีการปรับตำแหน่งของสถานีวัดพระศรีมหาธาตุในสายสุขุมวิทจากจุดที่ตั้งเดิมคือบริเวณด้านหน้าวัดพระศรีมหาธาตุใกล้กับวงเวียนหลักสี่ และสายสีชมพูจากจุดที่ตั้งเดิมคือบริเวณด้านหน้ามหาวิทยาลัยเกริก ให้มาอยู่ภายในบริเวณเดียวกันคือกลางวงเวียนอนุสาวรีย์พิทักษ์รัฐธรรมนูญ หรือวงเวียนอนุสาวรีย์หลักสี่ ทำให้ต้องมีการขยับตำแหน่งสถานีแห่งนี้ออกไปอีกเล็กน้อยเป็นบริเวณด้านหน้าซอยหมู่บ้านราชตฤณมัยเพื่อรักษาระยะห่างระหว่างสถานีให้เหมาะสม
โดยก่อนหน้าที่จะมีการเปิดให้บริการกรุงเทพมหานครและบีทีเอสซี ได้กำหนดชื่อสถานีอย่างไม่เป็นทางการว่า สถานีอนุสาวรีย์หลักสี่ ก่อนที่ รฟม. จะมีมติเปลี่ยนแปลงชื่อสถานีจากสถานีวงเวียนหลักสี่และสถานีอนุสาวรีย์หลักสี่เป็น สถานีพหลโยธิน 59 ในที่สุด
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก.
ประกอบด้วยทางขึ้น-ลงปกติ ได้แก่
การเชื่อมต่อรถโดยสารประจำทาง.
ถนนพหลโยธิน รถขสมก. สาย 185 356 520 522 543 รถเอกชน สาย 34(เดิม) 34E(1-2E) 39(1-4) 39(1-5) 39(เดิม) 1-31
สถานีแยก คปอ.

สถานีแยก คปอ. (รหัส: N23) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินในพื้นที่เขตดอนเมืองและเขตสายไหม กรุงเทพมหานคร เป็นสถานีสุดท้ายในเขตการปกครองของกรุงเทพมหานครก่อนเข้าสู่พื้นที่จังหวัดปทุมธานี เปิดให้บริการเมื่อวันที่ 16 ธันวาคม พ.ศ. 2563
ที่ตั้ง.
ถนนพหลโยธิน บริเวณด้านหน้ากองบัญชาการควบคุมการปฏิบัติทางอากาศ (คปอ.) ในพื้นที่แขวงสนามบิน เขตดอนเมือง และแขวงสายไหม เขตสายไหม กรุงเทพมหานคร
ในแผนงานเดิมของ การรถไฟฟ้าขนส่งมวลชนแห่งประเทศไทย (รฟม.) สถานีแห่งนี้มีชื่อเดิมว่า สถานี กม. 25 เนื่องจากตั้งอยู่บนถนนพหลโยธิน กิโลเมตรที่ 25 และรอบข้างไม่มีสถานที่สำคัญที่สามารถนำมาตั้งเป็นชื่อสถานีได้ แต่ต่อมา รฟม. ได้ประกาศเปลี่ยนชื่อสถานีเป็น สถานีแยก คปอ. ตามชื่อทางแยกจุดตัดระหว่างถนนพหลโยธิน ถนนจันทรุเบกษา และถนนธูปะเตมีย์
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
ตัวสถานีมีแผงกั้นระดับสายตาทั้งสถานี ตลอดจนทางเดินใต้รางรถไฟฟ้าและทางวิ่งทั้งสองข้างทางมีแผงกั้นระดับสายตาตลอดทางเช่นกัน เนื่องจากพื้นที่ดังกล่าวเป็นพื้นที่ของกองทัพอากาศไทย
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
ทางเข้า-ออก.
ประกอบด้วยทางขึ้น-ลงปกติ ได้แก่
การเชื่อมต่อรถโดยสารประจำทาง.
ถนนพหลโยธิน รถขสมก. สาย 185(1-16) 356 520(1-68) 522(1-22E) 543(1-25) รถเอกชน สาย 34(เดิม) 34(เสริม) 34E(1-2E) 39(1-4) 39(1-5) 39(เดิม) 1-31 มินิบัส สาย 34
เอริช ฮาร์ทมัน

เอริช อัลเฟรท ฮาร์ทมัน (19 เมษายน ค.ศ. 1922 – 20 กันยายน ค.ศ. 1993) เป็นนักบินรบชาวเยอรมันในช่วงสงครามโลกครั้งที่สอง และเป็นเสืออากาศที่ประสบความสำเร็จมากที่สุดในประวัติศาสตร์ของการสงครามทางอากาศ เขาบินสู่ปฏิบัติภารกิจต่อสู้ 1,404 ครั้ง และเข้าร่วมการต่อสู้ทางอากาศในโอกาสแยก 825 ครั้ง เขาได้รับเครดิตในการยิงอากาศยานฝ่ายสัมพันธมิตร 352 ลำ ประกอบด้วยโซเวียต 350 ลำ และอเมริกันสองลำ—ขณะเป็นทหารร่วมกับลุฟท์วัฟเฟอ ในช่วงที่เขารับราชการ ฮาร์ทมันได้บังคับให้คู่ต่อสู้ต้องลงสู่พื้นดินอย่างกระทันหัน 16 ครั้ง เนื่องจากความเสียหายที่ได้รับจากส่วนต่าง ๆ ของเครื่องบินข้าศึกที่เขาเพิ่งยิงหรือกลไกล้มเหลว
ฮาร์ทมันเป็นนักบินเครื่องร่อนก่อนสงคราม ซึ่งได้เข้าร่วมลุฟท์วัฟเฟอในปี ค.ศ. 1940 และสำเร็จการฝึกอบรมนักบินรบในปี ค.ศ. 1942 เขาถูกส่งไปยังกองบินทหารผ่านศึกยาคท์เกอชวาเดอร์ 52 (ย็อทเก 52) ทางแนวรบด้านตะวันออก และโชคดีที่อยู่ภายใต้การดูแลของเหล่านักบินรบที่มีประสบการณ์มากที่สุดของกองทัพ ภายใต้การแนะนำของพวกเขา ฮาร์ทมันได้พัฒนายุทธวิธีของเขาอย่างต่อเนื่อง
เมื่อวันที่ 29 ตุลาคม ค.ศ. 1943 เขาได้รับบำเหน็จกางเขนอัศวินแห่งกางเขนเหล็กสำหรับการทำลายอากาศยานข้าศึก 148 ลำ และกางเขนอัศวินแห่งกางเขนเหล็กประดับใบโอ๊กสำหรับการทำลายอากาศยานข้าศึก 202 ลำในวันที่ 2 มีนาคม ค.ศ. 1944 ตามด้วยกางเขนอัศวินแห่งกางเขนเหล็กประดับใบโอ๊กและดาบในสี่เดือนต่อมาสำหรับอากาศยานข้าศึก 268 ลำที่ถูกยิงร่วง และในท้ายที่สุด ฮาร์ทมันได้รับกางเขนอัศวินแห่งกางเขนอัศวินติดใบโอ๊กคาดดาบประดับเพชรเมื่อวันที่ 25 สิงหาคม ค.ศ. 1944 ดังปรารถนา จากการอ้างชัยชนะทางอากาศ 301 ครั้ง ซึ่งในตอนที่ฮาร์ทมันได้รับบำเหน็จนี้ กางเขนอัศวินติดใบโอ๊กคาดดาบ
ประดับเพชร ถือเป็นเครื่องอิสริยาภรณ์ชั้นสูงสุดของเยอรมนีรองจากมหากางเขนเหล็ก
สราวุธ กัลยาณบัณฑิต

สราวุธ กัลยาณบัณฑิต (27 พฤษภาคม พ.ศ. 2534 —) เป็นนักฟุตบอลชาวไทย ปัจจุบันเล่นในตำแหน่งกองหลังตัวกลางให้กับสุโขทัย ในไทยลีก 
สราวุธเคยเล่นให้กับทีมชาติไทยรุ่นอายุไม่เกิน 23 ปี ในการแข่งขันเอเชียนเกมส์ เมื่อปี พ.ศ. 2557
 "ณ วันที่ 12 พฤศจิกายน พ.ศ. 2558"
การปฏิวัติ ค.ศ. 1848

การปฏิวัติ ค.ศ. 1848  เป็นคลื่นการปฏิวัติในทวีปยุโรปช่วงคริสต์ศตวรรษที่ 19 เป็นการปฏิวัติของชนชั้นกระฎุมพีที่ต้องการล้มล้างระบอบกษัตริย์และก่อตั้งรัฐเอกราช การปฏิวัตินี้มีสาเหตุหลักมาจากความไม่พอใจชนชั้นปกครอง ความต้องการมีส่วนร่วมในการปกครองของประชาชน การเรียกร้องเสรีภาพสื่อ กระแสชาตินิยมและเสรีนิยม และข้อเรียกร้องอื่น ๆ จากชนชั้นแรงงาน
การปฏิวัติครั้งนี้เริ่มขึ้นในเดือนกุมภาพันธ์ที่ฝรั่งเศส ก่อนจะแผ่ขยายไปในดินแดนอื่น เช่น อิตาลี เยอรมนี เดนมาร์ก ออสเตรีย ฮังการี โปแลนด์ และโรมาเนีย การปฏิวัติช่วงแรกประสบความสำเร็จอย่างมาก แต่เกิดความแตกแยกในหมู่นักปฏิวัติจนนำไปสู่การปฏิวัติซ้อนโดยชนชั้นปกครอง กลุ่มนักปฏิวัติจึงถูกปราบปรามอย่างรวดเร็วและผู้คนจำนวนหลายหมื่นคนถูกฆ่าหรือเนรเทศ
นักประวัติศาสตร์หลายคนมองว่าการปฏิวัติ ค.ศ. 1848 เป็นความล้มเหลวเนื่องจากก่อให้เกิดการเปลี่ยนแปลงน้อยมาก อย่างไรก็ตาม การปฏิวัตินี้ส่งผลให้มีการยกเลิกระบบทาสติดที่ดินในออสเตรียและฮังการี การยกเลิกระบอบสมบูรณาญาสิทธิราชย์ในเดนมาร์ก และการแนะนำระบอบประชาธิปไตยแบบมีผู้แทนในเนเธอร์แลนด์ นอกจากนี้ยังเป็นปัจจัยหนึ่งที่นำไปสู่การรวมชาติเยอรมันและอิตาลี ช่วงปลายคริสต์ศตวรรษที่ 19
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สโมสรฟุตบอลเชลซีในฤดูกาล 2019–20

ฤดูกาล 2019–20 เป็นฤดูกาลที่ 106 ของเชลซี, และเป็นฤดูกาลที่ 31 ในระดับลีกสูงสุดของฟุตบอลอังกฤษ, ฤดูกาลที่ 28 ติดต่อกันใน พรีเมียร์ลีก, และเป็นปีที่ 114 ในการดำรงก่อตั้งสโมสรฟุตบอล. ฤดูกาลนี้เริ่มต้นตั้งแต่วันที่ 1 กรกฎาคม ค.ศ. 2019 ถึง 30 มิถุนายน ค.ศ. 2020.
การซื้อ-ขายผู้เล่น.
ผู้เล่นเข้า.
รวมค่าใช้จ่ายทั้งสิ้น: £40,500,000
ผู้เล่นออก.
รวมจำนวนเงินรายรับที่เข้ามา: #เปลี่ยนทาง £117,810,000
การแข่งขัน.
ยูฟ่าแชมเปียนส์ลีก.
ตารางคะแนน
แมตช์
สโมสรฟุตบอลอาร์เซนอลในฤดูกาล 2019–20

ฤดูกาล 2019–20 เป็นฤดูกาลที่ 28 ของอาร์เซนอลในพรีเมียร์ลีก ฤดูกาลที่ 104 โดยรวมในลีกสูงสุดและเป็นฤดูกาลที่ 100 ติดต่อกันบนลีกสูงสุดของฟุตบอลอังกฤษ สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, และ ยูฟ่ายูโรปาลีก
1.<templatestyles src="การอ้างอิง/styles.css"/>^ Fee could rise to £35,000,000.
การซื้อ-ขายผู้เล่นและการยืมตัว.
พรีเมียร์ลีก.
แมตช์.
เมื่อวันที่ 13 มิถุนายน ค.ศ. 2019, โปรแกรมการแข่งขัน พรีเมียร์ลีก ได้ประกาศออกมาเป็นที่เรียบร้อยแล้ว.
เอฟเอคัพ.
การจับสลากรอบสามได้มีขึ้นเมื่อวันที่ 2 ธันวาคม ค.ศ. 2019.
อีเอฟแอลคัพ.
การจับสลากรอบสามได้ยืนยันเมื่อวันที่ 28 สิงหาคม ค.ศ. 2019, ถ่ายทอดสดทาง สกาย สปอร์ตส์.
ยูฟ่ายูโรปาลีก.
รอบแพ้คัดออก.
การจับสลากสำหรับรอบ 32 ทีมสุดท้ายได้รับการยืนยันเมื่อวันที่ 16 พฤศจิกายน.
อี แช-ย็อน

อี แช-ย็อน (เกาหลี: ; ; เกิด 11 มกราคม ค.ศ. 2000) รู้จักในชื่อแชย็อน เป็นนักร้อง นักเต้น แร็ปเปอร์ และนักแต่งเพลงชาวเกาหลีใต้ เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้–ญี่ปุ่นไอซ์วัน หลังจากได้อันดับที่ 12 ในรายการเซอร์ไววัลเกิร์ลกรุป"พรอดิวซ์โฟร์ตีเอต"ของเอ็มเน็ต แชย็อนเปิดตัวเป็นศิลปินเดี่ยวด้วยอีพี "Hush Rush" เมื่อวันที่ 12 ตุลาคม ค.ศ. 2022
ประวัติ.
ชีวิตช่วงแรก.
แช-ย็อน เกิดเมื่อวันที่ 11 มกราคม ค.ศ. 2000 ที่เมืองยงอิน จังหวัดคย็องกี ในประเทศเกาหลีใต้ มีพี่น้องทั้งหมด 3 คน โดยแช-ย็อนเป็นบุตรคนแรก มีน้องสาวชื่อ อี แช-รย็อง (ซึ่งปัจจุบันเป็นหนึ่งในสมาชิกเกิร์ลกรุป อิดจี) และน้องสาวคนเล็กชื่อ อี แช-มิน แช-ย็อนจบการศึกษาในระดับประถมศึกษาที่โรงเรียนประถมซอชอน ระดับมัธยมศึกษาตอนต้นและมัธยมศึกษาตอนปลายที่โรงเรียนมัธยมซอชอน
ในปีค.ศ. 2013 แช-ย็อนได้เข้าร่วมแข่งขันในรายการเคป็อปสตาร์3 ซึ่งด้วยความสามารถทำให้เธอได้เข้ามาเป็นเด็กฝึกหัดในสังกัดเจวายพีเอนเตอร์เทนเมนต์ในขณะที่เธอมีอายุ 12 ปี และทำให้ในปีค.ศ. 2015 เธอได้เข้าร่วมแข่งขันอีกครั้งในรายการซิกซ์ทีนเพื่อค้นหาสมาชิกเกิร์ลกรุปทไวซ์แต่กลับไม่ได้ถูกคัดเลือก แช-ย็อนจึงออกจากค่ายเจวายพีมาเป็นเด็กฝึกหัดในค่ายดับบลิวเอ็มเอนเตอร์เทนเมนต์
ไอซ์วัน.
หลังจากที่แช-ย็อนย้ายมาเป็นเด็กฝึกหักของค่ายดับบลิวเอ็มเอนเตอร์เทนเมนต์เป็นระยะเวลา 4 ปี ทำให้ในปีค.ศ. 2018 เธอได้เข้าร่วมแข่งขันในรายการพรอดิวซ์โฟร์ตีเอต ที่ออกอากาศทางเอ็มเน็ต ด้วยความสามารถทำให้แช-ย็อนผ่านเข้ารอบ 12 คนสุดท้ายจึงได้เป็นหนึ่งในสมาชิกเกิร์ลกรุปไอซ์วันโดยมีตำแหน่งเป็นนักร้องนำและนักเต้นหลักของวง
ผลงานเพลง.
เครดิตการแต่งเพลง.
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
ธีระพล เยาะเย้ย

ธีระพล เยาะเย้ย (25 ตุลาคม พ.ศ. 2537 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกให้กับเมืองทอง ยูไนเต็ด ในไทยลีก
สโมสร.
ธีระพลเกิดที่จังหวัดร้อยเอ็ด โดยเขาได้ศึกษาที่โรงเรียนกีฬานครนนท์วิทยา ก่อนที่จะได้เล่นให้กับทีมเยาวชนของโปลิศ เทโร ซึ่งทำให้ธีระพลมีโอกาสได้ลงสนามในการแข่งขันโค้กคัพ ซึ่งเขาได้ลงเล่นร่วมกับเจนรบ สำเภาดี ต่อมาเขาถูกปล่อยยืมตัวให้กับกรุงเทพคริสเตียน ก่อนที่จะได้เลื่อนมาเล่นให้กับทีมชุดใหญ่ของโปลิศ เทโร ต่อมาธีระพลต้องไปรับราชการทหาร ทำให้เขาได้มีโอกาสเล่นให้กับอาร์มี่ ยูไนเต็ด ด้วยสัญญายืมตัว หลังจากนั้นธีระพลก็กลับมาที่โปลิศ เทโร แต่ก็ได้รับโอกาสลงสนามไม่มาก ทำให้เขาย้ายไปพัทยา ยูไนเต็ด ในเดือนมิถุนายน พ.ศ. 2561 เขามีส่วนช่วยให้พัทยาทำผลงานได้ดีอย่างต่อเนื่อง
ในฤดูกาล 2564 ธีระพล ได้ย้ายสู่ทีมเมืองทอง ยูไนเต็ด
นพรัตน์ สกุลอ๊อด

นพรัตน์ สกุลอ๊อด เป็นนักฟุตบอลชาวไทย โดยเล่นตำแหน่งกองหลังตัวซ้าย
สโมสร.
นพรัตน์เกิดที่จังหวัดแพร่ เขามีโอกาสได้เล่นให้กับทีมของโรงเรียนในการแข่งขันหลายรายการ ต่อมาเขาได้เซ็นสัญญาอาชีพกับสโมสรฟุตบอลทรัพย์สินส่วนพระมหากษัตริย์ ก่อนที่จะได้ย้ายไปเล่นให้กับไทยฮอนด้า
ในวันที่ 19 เมษายน พ.ศ. 2560 การแข่งขันไทยลีก นัดที่ไทยฮอนด้าเปิดบ้านพ่ายแพ้ต่อสุโขทัย 0–1 นพรัตน์พลาดท่าไปทำฟาล์วหนักใส่จอห์น บักจีโอ กองหน้าของสุโขทัย แบบไม่ได้ตั้งใจ ทำให้เขาได้รับใบแดงไล่ออกจากสนาม และถูกคณะกรรมการพิจารณาวินัยมารยาทของสมาคมกีฬาฟุตบอลแห่งประเทศไทยฯ ปรับเงินสี่หมื่นบาทและถูกสั่งห้ามไม่ให้ลงแข่งขันสามนัด ด้วยเหตุนี้ ทำให้เขาถูกสโมสรยกเลิกสัญญาเมื่อวันที่ 2 พฤษภาคม พ.ศ. 2560
ในวันที่ 20 พฤษภาคม พ.ศ. 2560 นพรัตน์ย้ายไปเล่นให้กับพัทยา ยูไนเต็ด พร้อมกับเพื่อนร่วมสโมสรเก่าอีกสองคน ได้แก่ สันติธร ลัทธิรมย์ และภีมวิชช์ ทองนิธิโรจน์ เขามีส่วนช่วยให้พัทยาทำผลงานได้ดีขึ้น โดยเฉพาะในด้านเกมรับ ต่อมาหลังจบฤดูกาล 2561 พัทยา ยูไนเต็ด ได้ทำการเปลี่ยนชื่อสโมสรเป็นสมุทรปราการ ซิตี้ และย้ายสนามเหย้าไปที่สนามกีฬาการกีฬาแห่งประเทศไทย บางพลี ซึ่งนพรัตน์ยังคงเล่นให้กับสโมสรต่อไป
ในวันที่ 19 กรกฎาคม พ.ศ. 2562 นพรัตน์ได้ย้ายไปแอร์ฟอร์ซ ยูไนเต็ด ในไทยลีก 2 ซึ่งเป็นการย้ายตัวสลับกันกับทวีคูณ ทองอ่อน ที่ย้ายไปเล่นให้กับสมุทรปราการแทน
ทีมชาติ.
นพรัตน์เคยไปทดสอบฝีเท้ากับทีมชาติไทยรุ่นอายุไม่เกิน 16 ปี แต่ไม่ผ่านการคัดเลือก
เจ้าหญิงโซเฟีย เดสตาแห่งเอธิโอเปีย

เจ้าหญิงโซเฟีย เดสตาแห่งเอธิโอเปีย  ประสูติเมื่อวันที่ 1 มกราคม 2477 ณ ประเทศเอธิโอเปีย เป็นพระบรมวงศานุวงศ์เอธิโอเปัยพระองค์หนึ่ง โดยทรงเป็นพระธิดาพระองค์ที่ 4 ใน เจ้าหญิงเทเน็คเนเวิก กับ เดสตา ดามทิว พระมารดาเป็นพระราชธิดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย นับเป็นพระญาติชั้นที่ 1 ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย ทรงได้รับการสถนาปนาเป็นเจ้าพร้อมกับพระเชษฐา พระภคินี และพระขนิษฐาทั้ง 5 พระองค์ ตามพระบรมราชโองการพิเศษของ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกาในปี 2483 โดยมีฐานันดรศักดิ์ต่างกันดังนี้
เสกสมรส.
พระองค์ทรงเสกสมรสกับ เดเจีย ไฮลี มาเรียม เมื่อวันที่ 16 ธันวาคม 2503 มีพระโอรสคนเดียวคือ
อนึ่ง พระองค์ทรงเคยถูกจองจำคุกและเป็นที่น่าอับอายกับพระราชวงศ์ตั้งแต่ปี 2517 - 2531
ไมตรีปาละ สิริเสนะ

ไมตรีปาละ สิริเสนะ (อักษรโรมัน: Maithripala Sirisena; ; เกิด 3 กันยายน พ.ศ. 2494) เป็นนักการเมืองชาวศรีลังกา ดำรงตำแหน่งประธานาธิบดีคนที่เจ็ดของศรีลังกา ดำรงตำแหน่งตั้งแต่วันที่ 9 มกราคม พ.ศ. 2558 ถึงวันที่ 18 พฤศจิกายน พ.ศ. 2562 เป็นประธานาธิบดีศรีลังกาคนแรกที่มาจากมณฑลกลางเหนือ (North Central Province) และไม่ได้มาจากกลุ่มอภิสิทธิชนทางการเมืองตามขนบประเพณี
เขาเข้าสู่การเมืองกระแสหลักเมื่อ พ.ศ. 2532 ด้วยการเป็นสมาชิกรัฐสภาศรีลังกา และได้ว่าการหลายกระทรวงตั้งแต่ พ.ศ. 2537 ตำแหน่งสุดท้ายก่อนเข้ารับเลือกตั้งเป็นประธานาธิบดีเมื่อ พ.ศ. 2558 คือ เลขาธิการพรรคเสรีภาพศรีลังกา (Sri Lanka Freedom Party) และรัฐมนตรีว่าการกระทรวงสาธารณสุข เขาเป็นบุคคลที่กลุ่มฝ่ายค้านมีมติร่วมกันให้ลงชิงตำแหน่งประธานาธิบดี ชัยชนะที่เขาได้รับในการเลือกตั้งดังกล่าวนั้น มองกันว่า "เหนือความคาดหมาย" (surprise) เพราะเขาได้รับคะแนนเสียงจากเขตเลือกตั้งแถบชนบทซึ่งชนกลุ่มใหญ่เป็นชาวสิงหล ทั้งได้คะแนนเสียงจากชนกลุ่มน้อยชาวมุสลิมและทมิฬที่ถูกพรรครัฐบาลทอดทิ้งเนื่องจากนโยบายปรองดองหลังสงครามและการแบ่งแยกดินแดนที่ทวีความรุนแรงเรื่อย ๆ เมื่อได้รับเลือกตั้งแล้ว มีข่าวว่า สิริเสนะให้คำมั่นว่า จะดำเนินโครงการ "ปฏิรูป 100 วัน" (100-day reform) เพื่อจัดสมดุลใหม่ให้แก่ฝ่ายบริหารภายใน 100 วันนับแต่วันได้รับเลือกตั้ง โดยจะเพิ่มความแข็งแกร่งให้แก่ฝ่ายนิติบัญญัติและฝ่ายตุลาการ จะปราบทุจริต จะสืบสวนข้อกล่าวหาเกี่ยวกับอาชญากรรมสงครามตั้งแต่ พ.ศ. 2552 จะยกเลิกรัฐธรรมนูญแก้ไขเพิ่มเติม ฉบับที่ 18 ซึ่งเป็นที่ถกเถียงกันมาก จะกลับไปใช้รัฐธรรมนูญแก้ไขเพิ่มเติม ฉบับที่ 17 และจะตั้งรนิล วิกรมสิงหะ (Ranil Wickremesinghe) หัวหน้าพรรคร่วมแห่งชาติ (United National Party) เป็นนายกรัฐมนตรี แต่ภายหลังเขาแถลงว่า โครงการนี้เป็นความคิดของใครก็ไม่ทราบ แต่ไม่ใช่ของเขา
เขาสาบานตนเข้ารับตำแหน่งประธานาธิบดีต่อหน้ากนกสปาปติ ศรีปวัน (Kanagasabapathy Sripavan) ประธานศาลสูงสุด ณ จัตุรัสเอกราช เมื่อวันที่ 9 มกราคม พ.ศ. 2558 เวลา 18:20 นาฬิกา (เวลาท้องถิ่น) สาบานตนเสร็จแล้วเขาก็ตั้งวิกรมสิงหะเป็นนายกรัฐมนตรีทันที ทั้งแถลงว่า จะอยู่ในตำแหน่งประธานาธิบดีเพียงวาระเดียว เขายังประกาศโอนอำนาจที่สำคัญของประธานาธิบดีไปให้รัฐสภาโดยสมัครใจในวันที่ 28 เมษายน พ.ศ. 2558
เขาเป็นที่กล่าวขวัญเพราะสร้างความประหลาดใจหลายประการให้ชาวศรีลังกา เช่น ออกกิจจานุเบกษา (gazette) ทุกวันศุกร์มาตั้งแต่ 26 ตุลาคม พ.ศ. 2561 และในปีเดียวกันนั้น เขายังถอดวิกรมสิงหะออกจากตำแหน่งนายกรัฐมนตรี ทั้งที่วิกรมสิงหะเป็นผู้สนับสนุนหลักให้เขาขึ้นเป็นประธานาธิบดีใน พ.ศ. 2558 แล้วเขาตั้งมหินทะ ราชปักษะ (Mahinda Rajapaksa) อดีตประธานาธิบดีซึ่งเคยเป็นคู่แข่งของเขา ให้เป็นนายกรัฐมนตรีแทน นอกจากนี้ เขายังสั่งปิดประชุมรัฐสภา ทั้งหมดทั้งมวลนี้ขัดต่อรัฐธรรมนูญศรีลังกา จึงนำไปสู่วิกฤตการณ์รัฐธรรมนูญ
อารยะ ศุภฤกษ์

อารยะ ศุภฤกษ์ (เกิด 15 พฤษภาคม พ.ศ. 2537) ชื่อเล่น โกโก้ เป็นนางงามและนักแสดงลูกครึ่งไทย-ออสเตรีย ผู้ได้รับตำแหน่งมิสแกรนด์นครพนม 2019 และมิสแกรนด์ไทยแลนด์ 2019 โดยเธอเป็นมิสแกรนด์ไทยแลนด์ คนที่ 7 ของประเทศไทย และได้เป็นเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ที่จัดขึ้น ณ ประเทศเวเนซุเอลา ซึ่งเธอได้รับตำแหน่งรองอันดับ 2 ในการประกวดและเป็นผู้จัดการกองประกวดมิสแกรนด์ไทยแลนด์
ประวัติ.
อารยะเกิดเมื่อวันที่ 15 พฤษภาคม พ.ศ. 2537 
บิดาเป็นชาวออสเตรียและมารดาเป็นชาวไทย มารดาผลักดันให้โกโก้เข้าวงการประกวดนางงาม โดยเวทีแรกคือ มิสไทยแลนด์เวิลด์ ปี 2011 (พ.ศ. 2554) จนคว้าตำแหน่งรองชนะเลิศอันดับ 1 ต่อมาเป็นตัวแทนประเทศไทย ประกวด ซูเปอร์โมเดลอินเตอร์เนชันแนล ปี 2011 (พ.ศ. 2554) และคว้าตำแหน่งรองชนะเลิศอันดับ 1 และได้พักวงการนางงามไประยะหนึ่ง โกโก้ได้เข้าสู่วงการโทรทัศน์ โดยประกวดในรายการเรียลลิตี้เพื่อค้นหาสุดยอดนางแบบ เดอะเฟซไทยแลนด์ ซีซั่น 2 (พ.ศ. 2558) ซึ่งได้ผู้ฝึกสอน หรือ เมนเทอร์ คือ ลูกเกด เมทินี หลังจากจบรายการ โกโก้ก็ได้เข้าวงการนางงามอีกครั้ง โดยประกวดเวที มิสแกรนด์ไทยแลนด์ ซึ่งเป็นตัวแทนจากมิสแกรนด์นครพนม ปี 2019 (พ.ศ. 2562) และได้รับตำแหน่งมิสแกรนด์ไทยแลนด์ ปี 2019 (พ.ศ. 2562) ต่อมาได้ไปประกวดเวทีระดับโลกคือ มิสแกรนด์อินเตอร์เนชั่นแนล ปี 2019 (พ.ศ. 2562) จนได้รับตำแหน่งรองชนะเลิศอันดับ 2
การศึกษา.
โรงเรียนเทศบาลท่าโขลง1 โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์
อารยะ เคยเรียนที่มหาวิทยาลัยนานาชาติแสตมฟอร์ด 2 ปี แต่ไม่จบการศึกษา
การประกวด.
มิสไทยแลนด์เวิลด์ 2011.
อารยะได้เข้าร่วมการประกวดมิสไทยแลนด์เวิลด์ 2011 และได้รับตำแหน่งรองอันดับ 1
ซูเปอร์โมเดลอินเตอร์เนชันแนล 2011.
อารยะได้เข้าร่วมการประกวดซูเปอร์โมเดลออฟเอเชียแปซิฟิก 2011 และได้รับตำแหน่งรองอันดับ 1
เดอะเฟซไทยแลนด์ ซีซัน 2.
ในปี พ.ศ. 2559 อารยะได้ผ่านเข้ารอบ 15 คน ในรายการเดอะเฟซไทยแลนด์ ซีซัน 2 และเป็นลูกทีมของเมนเทอร์ลูกเกด เมทินี กิ่งโพยม
มิสแกรนด์นครพนม 2019.
ในปี พ.ศ. 2562 อารยะได้สมัครเข้าร่วมการประกวดมิสแกรนด์นครพนม 2019 และชนะการประกวด ได้เป็นตัวแทนจังหวัดนครพนมเข้าร่วมการประกวดมิสแกรนด์ไทยแลนด์ 2019
มิสแกรนด์ไทยแลนด์ 2019.
หลังจากได้รับตำแหน่งมิสแกรนด์นครพนม 2019 อารยะได้เข้าร่วมการประกวดมิสแกรนด์ไทยแลนด์ 2019 และได้รับตำแหน่ง "มิสแกรนด์ไทยแลนด์ 2019" เป็นมิสแกรนด์ไทยแลนด์คนที่ 7 ของประเทศไทย และได้เป็นตัวแทนประเทศเข้าร่วมการประกวดมิสแกรนด์อินเตอร์เนชันแนล 2019 ที่ประเทศเวเนซุเอลา ในเดือนตุลาคม พ.ศ. 2562
มิสแกรนด์อินเตอร์เนชันแนล 2019.
อารยะได้เป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2019 ณ กรุงการากัส ประเทศเวเนซุเอลา และได้รับตำแหน่งรองอันดับ 2 มิสแกรนด์อินเตอร์เนชันแนล 2019
ทากาชิ นากาเซะ

ทากาชิ นากาเซะ (永瀬 隆 "Nagase Takashi", 20 กุมภาพันธ์ ค.ศ. 1918 – 21 มิถุนายน ค.ศ. 2011) เป็นนักล่ามแปลภาษาชาวญี่ปุ่นในช่วงสงครามโลกครั้งที่สอง เขาเกิดในปี ค.ศ. 1918 ในเมืองคูราชิกิ จังหวัดโอกายามะ ประเทศญี่ปุ่น และเรียนภาษาอังกฤษจากบาทหลวงนิกายเมทอดิสต์ชาวอเมริกันในวิทยาลัยในกรุงโตเกียว เขาเป็นหนึ่งในเจ้าหน้าที่นายทหารในความรับผิดชอบของการก่อสร้าง"เส้นทางรถไฟสายมรณะ"ซึ่งจะวิ่งไปมาระหว่างไทยและพม่า และรวมถึงสะพานเหนือแม่น้ำแควที่มีชื่อเสียง และเป็นที่รู้จักกันสำหรับการใช้แรงงานบังคับต่อเชลยศึกสงครามฝ่ายสัมพันธมิตร แม้ว่าแรงงานส่วนใหญ่ (และผลลัพธ์ของการเสียชีวิต) จะเกิดขึ้นโดย "โรมูฉะ" หรือพลเรือนท้องถิ่นที่เกณฑ์บังคับแรงงาน
นากาเซะได้แนะนำตัวเป็นครั้งแรกแก่สาธารณชนชาวบริติซในสารคดีที่ถูกทำขึ้นโดยอดีตเชลยศึกที่ชื่อ John Coast เกี่ยวกับความจริงของชีวิตบนเส้นทางรถไฟสายพม่า-ไทย ซึ่งออกอากาศครั้งแรกในสหราชอาณาจักรบนช่องบีบีซี2 เมื่อวันที่ 15 มีนาคม ค.ศ. 1969 มันได้ถูกแทนที่บนช่องบีบีซี 1 เมื่อวันที่ 4 สิงหาคม ค.ศ. 1969 และอีกครั้งในวันเปิดกล่องของขวัญ ปี ค.ศ. 1974 สารคดีนี้ได้ออกอากาศเป็นครั้งแรกและเป็นส่วนหนึ่งของซีรีส์ One Pair of Eyes "Return to the River Kwai" ได้สัมภาษณ์พิเศษกับนากาเซะและทหารญี่ปุ่นอีกสองนายที่ทำงานในการควบคุมเชลยศึกบนเส้นทางรถไฟ นากาเซะได้ทำหน้าที่เป็นทั้งล่ามแปลภาษาแก่ทหารอื่นอีกสองนายและเป็นผู้ให้สัมภาษณ์ บันทึกของสารคดีนี้และคำตอบของนากาเซะต่อคำถามของ Coast เกี่ยวกับการปฏิบัติต่อเชลยศึก และบางส่วนของชาวญี่ปุ่นที่ถูกกล่าวหาว่าก่ออาชญากรรมสงครามในช่วงหลังสงคราม (รวมทั้งบางคำตอบของนากาเซะที่ไม่ได้รับการแก้ไขเป็นครั้งที่สุดท้ายของสารคดี) สามารถพบได้ในหนังสือเล่มใหม่ของ Coast ที่ถูกตีพิมพ์ฉบับในปี ค.ศ. 2014 "Railroad of Death" ได้เผยแพร่เป็นครั้งแรกในปี ค.ศ. 1946
นากาเซะยังได้รับการกล่าวถึงการปรับความเข้าใจกับอดีตเจ้าหน้าที่นายทหารแห่งกองทัพบกบริติซ อีริก โลแมกซ์ ซึ่งเขาได้ถูกสอบปากคำและทรมานที่ค่ายเชลยศึกสงครามของญี่ปุ่นในปี ค.ศ. 1942 โลแมกซ์ก็ได้ไปหารือเรื่องการปรับความเข้าใจและเป็นเพื่อนสนิทกับนากาเซะในที่สุดในอัตชีวประวัติของเขา "The Railway Man" หนังสือเล่มนี้ได้ถูกรวบรวมด้วยประสบการณ์ของเขาทั้งก่อน ระหว่าง และหลังสงครามโลกครั้งที่สอง ได้รับชนะเลิศจากรางวัล NCR Book ปี ค.ศ. 1996 และ J. R. Ackerley Prize for Autobiography
นากาเซะยังได้เขียนหนังสือเกี่ยวกับประสบการณ์ของเขาในช่วงระหว่างหว่างและหลังสงครามที่มีชื่อเรื่องว่า "Crosses and Tigers" และบริจาคเงินให้แก่วัดพุทธที่อยู่ใกล้สะพานแห่งนั้นเพื่อชดใช้ในสิ่งที่ได้กระทำลงไปในช่วงสงคราม การปรับความเข้าใจระหว่างชายทั้งสองคนได้ถูกถ่ายทำเป็นสารคดีที่ชื่อว่า ศัตรู, เพื่อนของฉัน (Enemy, My Friend? (1995)) ที่ได้รับการกำกับโดย Mike Finlason
ภายหลังสงครามโลกครั้งที่สองสิ้นสุดลง ทากาชิ นากาเซะได้กลายเป็นพระภิกษุในศาสนาพุทธอย่างเคร่งครัด และพยายามที่จะชดใช้สำหรับการปฏิบัติต่อเชลยศึกของกองทัพญี่ปุ่น เขาได้ทำการชดใช้มากกว่าร้อยภารกิจกับแม่น้ำแควในประเทศไทย
เขาเสียชีวิตในปี ค.ศ. 2011
แอลวีทีพี-5

แอลวีทีพี-5 (ยานพาหนะยกพลขึ้นบก, สายพาน, ลำเลียงพล)  เป็นตระกูลยานรบหุ้มเกราะสะเทินน้ำสะเทินบกที่ใช้โดยเหล่านาวิกโยธินฟิลิปปินส์ และก่อนหน้านี้โดยเหล่านาวิกโยธินสหรัฐ มันได้รับการออกแบบโดยบริษัทบอร์กวอร์เนอร์ และสร้างโดยเอฟเอ็มซี (ฟูดแมชชีนเนอรีคอร์ปอเรชัน) พร้อมกับบริษัทอื่นอีกไม่กี่บริษัท มันได้รับการยอมรับครั้งแรกในการใช้งานเมื่อปี ค.ศ. 1956 มีการผลิตรุ่นพื้นฐาน 1,124 คัน รวมถึงรุ่นพิเศษ และเห็นได้ในสงครามเวียดนามเป็นจำนวนมาก
ประวัติ.
มันเป็นวิวัฒนาการของซีรีส์ยานพาหนะยกพลขึ้นบกแบบสายพาน แอลวีที-1 ถึง แอลวีที-4 ในสมัยสงครามโลกครั้งที่สอง แต่มีขนาดใหญ่กว่ามากและสามารถลำเลียงกองกำลังติดอาวุธรบได้ 30–34 นาย การออกแบบที่มีขนาดเล็กตามเอ็ม 59 เอพีซี ก็มีการผลิตในฐานะแอลวีที-6 แต่มีเพียงไม่กี่คันเท่านั้น
ต่อมา แอลวีทีพี-5 ได้รับการแทนที่ในการใช้งานโดยตระกูลแอลวีที-7
ประเภทที่พบมากที่สุดคือแอลวีทีพี-5 ซึ่งเป็นทั้งรถลำเลียงพลหุ้มเกราะ, กวาดทุ่นระเบิด, บัญชาการ, กู้ซ่อม และยิงสนับสนุน โดยด้านหลังติดตั้งฮาวอิตเซอร์ขนาด 105 มม. ส่วนรุ่นต่อต้านอากาศยานได้รับการสร้างต้นแบบ แต่ก็ไม่เคยเห็นว่ามีการใช้งาน
ราวกลางคริสต์ทศวรรษ 2010 มีผู้ใช้ที่เหลือแต่เพียงผู้เดียวของแอลวีทีเอช-6 คือฟิลิปปินส์ ซึ่งใช้ 4 คันดังกล่าวสำหรับกำลังพลทหารเรือของพวกเขา ส่วนในปี ค.ศ. 2013 แอลวีทีเอช-6 ของฟิลิปปินส์ได้มาในรูปแบบลายพราง "ดิจิทัล"
อุบัติการณ์คีวโจ

อุบัติการณ์คีวโจ (โดยศัพท์แปลว่า อุบัติการณ์พระราชวังหลวง) เป็นความพยายามก่อรัฐประหารของทหารในจักรวรรดิญี่ปุ่นเมื่อใกล้จะสิ้นสุดสงครามโลกครั้งที่สอง ซึ่งเกิดขึ้นระหว่างคืนวันที่ 14–15 สิงหาคม ค.ศ. 1945 ไม่นานก่อนญี่ปุ่นยอมจำนนต่อฝ่ายสัมพันธมิตร ผู้ก่อรัฐประหาร คือ คณะนายทหารสัญญาบัตรในสำนักเสนาธิการ (Staff Office) ของกระทรวงยุทธนาธิการ (Ministry of War) และทหารรักษาพระองค์ (Imperial Guard) มีวัตถุประสงค์เพื่อยับยั้งการออกอากาศพระราชดำรัสประกาศยุติสงคราม (ซึ่งหมายถึงการยอมจำนนของญี่ปุ่นต่อฝ่ายสัมพันธมิตร) ของจักรพรรดิฮิโรฮิโตะ
คณะรัฐประหารได้สังหารพลโททาเกชิ โมริ จากกองพลรักษาพระองค์ที่ 1 (First Imperial Guards Division) และพยายามปลอมแปลงคำสั่ง จนมีผลให้สามารถยึดพระราชวังหลวงไว้ได้ จากนั้น พยายามกักขังจักรพรรดิฮิโรฮิโตะไว้ในพระตำหนักโดยอาศัยกำลังจากกองพลน้อยทหารราบรักษาพระองค์ที่ 2 (Second Brigade Imperial Guard Infantry) แต่ชวนให้กองทัพภาคบูรพาและผู้บัญชาการระดับสูงในกองทัพบกมาร่วมด้วยไม่สำเร็จ และเมื่อชวนให้ทหารฝ่ายอื่น ๆ มาร่วมขับราชวงศ์ออกจากอำนาจไม่สำเร็จอีก คณะรัฐประหารจึงจบบทบาทลงด้วยการคว้านท้องฆ่าตัวตาย และการออกอากาศพระราชดำรัสประกาศยุติสงครามก็ดำเนินต่อไปตามกำหนด
ชนัญชิดา รุ่งเพชรรัตน์

ชนัญชิดา รุ่งเพชรรัตน์ (เกิด 12 ตุลาคม พ.ศ. 2535) ชื่อเล่น บลอสซั่ม เป็นนักแสดงและนางเเบบชาวไทย มีชื่อเสียงจากการประกวดเวที เดอะเฟซไทยแลนด์ ซีซั่น 3
ประวัติ.
ชนัญชิดา รุ่งเพชรรัตน์ เกิดเมื่อวันที่ 12 ตุลาคม พ.ศ 2535 เป็นคนจังหวัด กรุงเทพมหานคร ด้านการศึกษา สำเร็จการศึกษาระดับปริญญาตรี บัณฑิตเกียรตินิยมอันดับสอง คณะเทคโนโลยีสารสนเทศและการสื่อสาร มหาวิทยาลัยศิลปากร
เข้าสู่วงการ.
ชนัญชิดาเริ่มเข้าสู่วงการจากการประกวดเวที มิสทิฟฟานี่ยูนิเวิร์ส 2013 เเละได้ครองตำเเหน่งรางวัลรองชนะเลิศอันดับที่หนึ่ง พร้อมตำเเหน่ง Miss Silky Sexy Skin เเละเคยมีผลงาน MV มากมายรวมถึงเเฟชั่นโชว์ เเละในปี พ.ศ. 2560 ได้เข้าประกวดเวที เดอะเฟซไทยแลนด์ ซีซั่น 3 โดยได้ผ่านเข้ารอบ 15 คนสุดท้าย เป็นลูกทีมของเมนเทอร์ บี น้ำทิพย์ จงรัชตวิบูลย์ โดยไม่ผ่านเข้ารอบ 4 คนสุดท้าย เเละได้เซ็นสัญญาเป็นนักเเสดงในสังกัด กันตนา 
ในปี พ.ศ. 2561 ได้เข้าประกวดในรายการ เดอะเฟซไทยแลนด์ ซีซัน 4 โดยไม่ผ่านเข้ารอบ 18 คนสุดท้าย เเละในปี พ.ศ 2564 เธอก็ได้ร่วมเป็นหนึ่งในสมาชิก ราตรี จีนี่ จ๋า เเละมีช่องยูทูบแชนแนลของตัวเองชื่อว่า Ladyblossom เเละในปี พ.ศ. 2567 เธอได้มีผลงานละครเรื่อง "ตำรับเเม่" เป็นผลงานละครเรื่องเเรกของเธอ รับบท เเพรรี่ ปัจจุบันเธอมีผลงานให้ได้รับชมอยู่เรื่อยมา
ผลงาน.
พิธีกร.
ออนไลน์
ร็อกเก็ตพันช์

ร็อกเก็ตพันช์ เป็นเกิร์ลกรุปเกาหลีใต้ สังกัดอุลลิมเอนเตอร์เทนเมนต์ มีสมาชิกหกคน คือ จูริ, ย็อนฮี, ซูยุน, ยุนคย็อง, โซฮี และดาฮย็อน เปิดตัวเมื่อวันที่ 7 สิงหาคม ค.ศ. 2019 ด้วยอีพี "พิงก์พันช์"
ประวัติ.
ก่อนเปิดตัว.
จูริ เป็นสมาชิกของเอเคบีโฟร์ตีเอต รุ่นที่ 12 จากการออดิชันในปี 2011 ต่อมาเธอได้เปิดตัวต่อสาธารณชนในฐานะสมาชิกทีมโฟร์ เมื่อเดือนมีนาคม 2018 เธอปรากฏตัวครั้งแรกในเกาหลีจากการเข้าแข่งขันรายการเรียลลิตี "พรอดิวซ์โฟร์ตีเอต" ซูยุนและโซฮีเป็นตัวแทนของอุลลิมเอนเตอร์เทนเมนต์ เข้าแข่งขัน "พรอดิวซ์โฟร์ตีเอต" เช่นเดียวกัน ในเดือนมีนาคม 2019 ได้รับการยืนยันว่า จูริเซ็นสัญญากับอุลลิมเอนเตอร์เมนต์เพื่อเริ่มต้นงานในเกาหลีใต้และเตรียมเป็นสมาชิกของเกิร์ลกรุปกลุ่มใหม่ สองเดือนต่อมาจูริประกาศจบการศึกษาจากเอเคบีโฟร์ตีเอต เมื่อวันที่ 22 กรกฎาคม อุลลิมเอนเตอร์เมนต์เปิดตัวโลโก้ร็อกเก็ตพันช์ซึ่งมีการคาดเดาว่าจะเป็นเกิร์ลกรุปกลุ่มใหม่ จากนั้นก็ได้รับการยืนยันจากอุลลิมเอนเตอร์เมนต์ด้วยคอนเซปต์วิดีโอที่เผยแพร่เมื่อวันที่ 23 กรกฎาคม พร้อมกับสมาชิกทั้งหกคน ร็อกเก็ตพันช์เป็นเกิร์ลกรุปกลุ่มที่สองต่อจากเลิฟลิซในปี 2014
2019: เปิดตัว.
ร็อกเก็ตพันช์เปิดตัวด้วยอีพี "พิงก์พันช์" ซึ่งออกจำหน่ายเมื่อวันที่ 7 สิงหาคม 2019 โดยมีเพลง "บิมบัมบุม" เป็นเพลงนำ งานเปิดตัวจัดขึ้นในโซล เกาหลีใต้ พร้อมกับวันจำหน่ายอีพีของพวกเขา
ทาเกชิ โมริ (ผู้บัญชาการ)

พลโท ทาเกชิ โมริ(森 赳 "Mori Takeshi", 25 เมษายน ค.ศ. 1894 – 15 สิงหาคม ค.ศ. 1945) เป็นผู้บัญชาการแห่งกองพลทหารอารักขาองค์จักรพรรดิที่หนึ่งของจักรวรรดิญี่ปุ่นในขณะที่สงครามโลกครั้งที่สองใกล้จะสิ้นสุดลง เขาได้ถูกสังหารโดยพันตรี เคนจิ ฮาตะนะกะ ในช่วงอุบัติการณ์คิวโจ
เค็นจิ ฮาตานากะ

พันตรี เค็นจิ ฮาตานากะ(畑中 健二 Hatanaka Kenji) (28 มีนาคม ค.ศ. 1912 – 15 สิงหาคม ค.ศ. 1945) เป็นเจ้าหน้าที่นายทหารชาวญี่ปุ่นและหนึ่งในผู้นำกลุ่มสมคบคิดในอุบัติการณ์คีวโจ ด้วยการคิดแผนอุบายในการเข้ายึดพระราชวังหลวงและเพื่อขัดขวางการออกอากาศพระสุรเสียงของพระราชดำรัสการยอมจำนนของสมเด็จพระจักรพรรดิฮิโรฮิโตะเพื่อทำให้สงครามโลกครั้งที่สองยุติลง ด้วยความล้มเหลวในการโน้มน้าวใจกองทัพที่เหลืออยู่เพื่อขับไล่ราชวงศ์ญี่ปุ่นออกไปและจะทำสงครามกับฝ่ายสัมพันธมิตรต่อไป เขาจึงฆ่าตัวตายด้วยการยิงตัวเองที่ลานหน้าพระราชวังหลวง ในกระเป๋าของฮาตานากะได้พบโคลงบทก่อนตายของเขาที่เขียนว่า
<templatestyles src="แม่แบบ:คำพูด/style.css" />ข้าพเจ้าไม่มีอะไรที่จะต้องเสียใจเลยในตอนนี้ ในขณะที่เมฆหมอกดำได้อันตรธานไปจากรัชสมัยขององค์จักรพรรดิ
จิโร ชีซากิ

จิโร ชีซากิ ("Shiizaki Jirō"; 30 กันยายน ค.ศ. 1911 – 15 สิงหาคม ค.ศ. 1945) เป็นพันโทในกองทัพบกจักรวรรดิญี่ปุ่นช่วงสงครามโลกครั้งที่สอง รับราชการเป็นเจ้าหน้าที่ฝ่ายกิจการภายใน กองยุทธการ สำนักกิจการทหาร และเป็นหนึ่งในเจ้าหน้าที่จากฝ่ายดังกล่าวที่ร่วมก่อรัฐประหาร (อุบัติการณ์คีวโจ) เมื่อเช้าวันที่ 15 สิงหาคม ค.ศ. 1945 ซึ่งเป็นวันที่จักรพรรดิฮิโรฮิโตจะทรงประกาศการยอมจำนนของญี่ปุ่น
บุคคลหลักในการก่อรัฐประหาร คือ พันตรี เค็นจิ ฮาตานากะ มีบุคคลจำนวนหนึ่งเข้าร่วมแผนการด้วยในแต่ละขั้นตอน ตัวชีซากิเองเป็นหนึ่งในกลุ่มที่มีส่วนร่วมช่วงสำคัญ ด้วยความช่วยเหลือของกองพลทหารรักษาพระองค์ที่ 1 คณะรัฐประหารสามารถยึดพระราชวังหลวงและควบคุมจักรพรรดิไว้ในพระตำหนัก แล้วพยายามทำลายบันทึกพระสุรเสียงในการประกาศจำนน
ช่วงเวลาราวเจ็ดโมงเช้าวันที่ 15 สิงหาคม แผนเริ่มแตก พลเอก ชิซูอิจิ ทานากะ ผู้บัญชาการโทบูกุง (กองทัพภาคบูรพา) มาถึงพระราชวังหลวง ด่าทอคณะรัฐประหารที่ผิดหน้าที่ต่อประเทศชาติ และเรียกให้คณะรัฐประหารคว้านท้องฆ่าตัวตายล้างอายที่เป็นกบฏ ชีซากิและคนอื่น ๆ ฆ่าตัวตาย ณ เช้าวันนั้นในเขตพระราชฐานนั้นเอง
ชิซูอิจิ ทานากะ

ชิซูอิจิ ทานากะ (田中 静壱 Tanaka Shizuichi, 1 ตุลาคม ค.ศ. 1887 – 24 สิงหาคม ค.ศ. 1945)เป็นนายทหารชาวญี่ปุ่นในระดับยศนายพลในกองทัพบกจักรวรรดิญี่ปุ่น ซึ่งในช่วงปลายสงครามโลกครั้งที่สอง ซึ่งได้ดำรงตำแหน่งเป็นผู้บัญชาการแห่งกองทัพเขตตะวันออกซึ่งครอบคลุมพื้นที่โตเกียว-โยโกฮามะ ชิซูอิจิ ทานากะได้รับการยกย่องว่าเป็นวีรบุรุษในอุบัติการณ์ 15 สิงหาคม ซึ่งเขาได้เข้าขัดขวางกลุ่มทหารก่อกบฏที่ก่อการต่อสมเด็จพระจักรพรรดิฮิโรอิโตะเพื่อขัดขวางการประกาศยอมจำนนของญี่ปุ่นต่อฝ่ายสัมพันธมิตร ในเวลาต่อมา เขาจึงตัดสินใจฆ่าตัวตายด้วยการยิงปืนทะลุหัวใจที่อาคาร Dai-ichi Life ที่เป็นสำนักงานของเขา(ซึ่งต่อมาได้กลายเป็นสำนักงานใหญ่ของผู้บัญชาการทหารสูงสุดสำหรับฝ่ายสัมพันธมิตร) เมื่อวันที่ 24 สิงหาคม ค.ศ. 1945
อู้กะลา

อู้กะลา  เป็นนักประวัติศาสตร์และอาลักษณ์ชาวพม่า เป็นที่รู้จักอย่างดีจากการเรียบเรียง "มหาราชวงศ์" พงศาวดารฉบับแรกของพม่า อู้กะลาเป็นผู้ริเริ่มบันทึกประวัติศาสตร์พม่าโดยอิสระปราศจากการอุปถัมภ์ของราชสำนัก ถือเป็นฆราวาสคนแรกที่ทำการบันทึกประวัติศาสตร์ด้วยตนเอง
อู้กะลาเกิดในครอบครัวที่มั่งคั่งทั้งฝ่ายบิดาและมารดา บิดาชื่อเทวเศรษฐะ เป็นมหาเศรษฐีชาวบ้านซินไกง์ ทางทิศใต้ของเมืองอังวะ เขาสืบเชื้อสายมาจากเจ้าเมืองหรือผู้กินเมือง  ในแถบนั้น ส่วนมารดาชื่อเจ้ามณีโอฆะ เป็นสตรีที่สืบเชื้อสายไทใหญ่และพม่า มีบรรพชนเป็นขุนนางระดับสูงที่คอยรับใช้ราชวงศ์ตองอูมาตั้งแต่กลางคริสต์ศตวรรษที่ 15 มิคกี้ ฮาร์ท นักวิชาการชาวพม่า ให้ข้อมูลว่า เจ้ามณีโอฆะ มารดาของอู้กะลาเป็นเหลนของพระสุพรรณกัลยา
อู้กะลาสามารถเข้าถึงข้อมูลสำคัญจากราชสำนักตองอู เช่น พระราชหัตถเลขา ปะระไบ เอกสารของราชสำนักที่บันทึกโดยโหรและอาลักษณ์ บันทึกด้านการทหาร และลำดับพงศาวลีของพระราชวงศ์ เพื่อใช้ในการรวบรวมข้อมูลเพื่อเขียน "มหาราชวงศ์" และเสริมด้วยข้อมูลจากเอกสารในท้องถิ่น จารึก อัตชีวประวัติ และประวัติศาสตร์ศาสนา ที่ถูกบันทึกและจัดเก็บไว้ตามวัดหรือหอพระสมุดหลวงในเขตราชธานี
ฟิลลิป มอร์ริส อินเตอร์เนชั่นแนล

ฟิลลิป มอร์ริส อินเตอร์เนชั่นแนล (Philip Morris International; ย่อ: PMI) เป็นบริษัทข้ามชาติ ผลิตบุหรี่และยาสูบ สัญชาติอเมริกัน ผลิตภัณฑ์มียอดขายมากกว่า 180 ประเทศนอกเหนือจากสหรัฐ ผลิตภัณฑ์ที่เป็นที่รู้จักและมียอดจำหน่ายดีที่สุดของบริษัทคือ มาร์ลโบโร
เดิมทีบริษัทบริหารโดยแอลเทรีย หลังจากนั้นบริษัทฟิลลิป มอร์ริส อินเตอร์เนชั่นแนล แยกออกมาเมื่อเดือนมีนาคม ค.ศ. 2008 แอลเทรียอธิบายว่าจะทำให้ฟิลลิป มอร์ริส อินเตอร์เนชั่นแนลมีอิสระมากขึ้นจากข้อจำกัดความเป็นเจ้าของบรรษัทในสหรัฐในแง่คดีความที่อาจเกิดขึ้นได้ และข้อบังคับทางกฎหมายที่ "ไล่ตามอัตราการเติบโตของยอดขายในตลาดเกิดใหม่" ขณะที่แอลเทรียดูแลตลาดในสหรัฐ ผู้ถือหุ้นของแอลเทรียในตอนนั้นได้รับหุ้นในฟิลลิป มอร์ริส อินเตอร์เนชั่นแนล ซึ่งมีรายชื่ออยู่ในตลาดหลักทรัพย์ลอนดอนและตลาดหลักทรัพย์อื่น ๆ
สำนักงานใหญ่ของบริษัทตั้งอยู่ที่นครนิวยอร์ก แต่ไม่ได้ดำเนินงานในสหรัฐ ขณะที่ฟิลลิป มอร์ริส ยูเอสเอ บริษัทย่อยของแอลเทรียเป็นเจ้าของแบรนด์ฟิลลิป มอร์ริสในสหรัฐ
ยังโอม

รัธพงศ์ ภูรีสิทธิ์ (เกิด 24 ตุลาคม พ.ศ. 2541) ชื่อเล่น โอม มีชื่อในวงการเพลงว่า ยังโอม  เป็นแร็ปเปอร์และนักร้องชาวไทย มีเพลงดังคือ "เฉยเมย" ที่ได้รางวัลเพลงฮิปฮอปแห่งปี งานจูกซ์ไทยแลนด์มิวสิกอะวอดส์ (JOOX Thailand Music Awards) และเพลง "ธารารัตน์" มียอดเข้าฟังสูงถึง 1,000,000 ครั้ง ในเวลาเพียง 15 ชั่วโมง ของแอปพลิเคชันจูกซ์
ประวัติ.
ยังโอมศึกษาที่โรงเรียนมัธยมวัดธาตุทอง ต่อมาเขาสอบเข้าได้เป็นนิสิตสาขาวิชาศิลปะการแสดง คณะศิลปกรรมศาสตร์ มหาวิทยาลัยศรีนครินทรวิโรฒ แต่เข้าเรียนได้เพียงครึ่งวันก็ตัดสินใจลาออกหลังจากนั้น ในขณะที่เรียนอยู่ระดับมัธยมต้น เขาเริ่มฟังเพลงฮิปฮอปและแต่งเพลงแร็ปเอง จนชั้นมัธยมปลายเริ่มเข้าห้องอัดเสียง และโพสต์คลิปเพลงทางโซเชียลเน็ตเวิร์ก โดยชื่อ "ยังโอม" มาจากแร็ปเปอร์ต่างประเทศ ที่มักจะใช้คำว่า Young นำหน้าชื่อ จึงนำมาใช้นำชื่อเล่นของตน ยังโอมร่วมกับเพื่อน ๆ เข้าแข่งขันในรายการ "Rap is Now" ฤดูกาลที่ 2 ซึ่งเป็นรายการค้นหาแร็ปเปอร์ สามารถเข้าถึงรอบ 32 คน และในปี 2559 ในฤดูกาลที่ 3 ของ "Rap is Now" ยังโอมกลับมาร่วมแข่งขันอีกครั้งสามารถเข้ารอบ 8 คนสุดท้าย แม้ไม่ได้ตำแหน่งชนะเลิศแต่ทำให้เป็นที่รู้จักในวงการแร็ปเปอร์มากขึ้น 
ปี พ.ศ. 2560 ยังโอมเป็นที่รู้จักมากขึ้นกับเพลง "เฉยเมย" ซึ่งขึ้นอันดับ 1 บนชาร์ตจูกซ์ ในปีนี้เองได้ร้องเพลงร่วมกับวันเดอร์เฟรมในเพลง "อยู่ดี ๆ ก็" ต่อมาปี พ.ศ. 2561 ยังโอมได้รับรางวัลเพลงฮิปฮอปแห่งปี งานจูกซ์ไทยแลนด์มิวสิกอะวอดส์ (JOOX Thailand Music Awards) จากเพลง "เฉยเมย" ยังได้ร่วมร้องเพลง "รู้ดีว่าไม่ดี" ของเก็ตสึโนวา และ "เสือสิ้นลาย" ของ ฟักกลิ้งฮีโร่, FYMME และ P –Hot
พ.ศ. 2562 ยังโอมออกเพลง "ดูไว้" เพียงแค่ครึ่งเดือนแรกมียอดวิวทะลุ 55 ล้านวิว ต่อมากับเพลง "ธารารัตน์" ซึ่งสร้างสถิติใหม่บนแอปพลิเคชันจูกซ์ โดยยอดเข้าฟังสูงถึง 1,000,000 ครั้ง ในเวลาเพียง 15 ชั่วโมง อีกทั้งยอดเข้าชมบนยูทูบ 23 ล้านวิวในสัปดาห์แรก
ในปี พ.ศ. 2565 ยังโอมเปิดเผยว่าตัวเองป่วยเป็นโรคอารมณ์สองขั้ว และปีต่อมาเขาได้ออกอัลบั้มที่สอง "ธาตุทองซาวด์" โดยจัดงานเปิดอัลบั้มเมื่อวันที่ 25 มกราคม ณ เกษร เออร์บัน รีสอร์ท แอท เกษรวิลเลจ เขาจัดคอนเสิร์ตใหญ่ครั้งแรกในเดือนกุมภาพันธ์ปีเดียวกัน
ความเป็นศิลปิน.
เพลงของยังโอม เป็นเรื่องราวของเขาเองราวร้อยละ 95 ทางด้านการแต่งเพลง "เดอะสแตนดาร์ด" วิเคราะห์เพลงของยังโอม ว่า มีเนื้อเพลงที่คมคาย เกรี้ยวกราด หยาบคาย ไม่ได้ใช้คำฟุ่มเฟือย บางครั้งก็มีข้อสรุป บางครั้งก็ไม่มี ซึ่งในหลาย ๆ ที ต้องฟังซ้ำถึงจะเข้าใจ อย่างเพลง "ธารารัตน์" และเพลง "เฉยเมย" มีวิธีการเอื้อนร้องที่แปลก กับประโยคเปิดหัว “ยังไม่ได้นอนเลยจะสิบโมงเช้า” ซึ่งวิธีการร้องนี้เขาได้รับอิทธิพลจาก อิลสลิก ในระยะแรกยังโอมยังใช้อุปกรณ์ออโตจูน ปรับเสียงร้องอีกด้วย แต่ได้เลิกใช้ในอัลบั้มถัดมา
เนื้อหาเพลงของยังโอมยังแสดงถึงเสรีภาพในการพูด เขามักวิพากษ์วิจารณ์เรื่องการเมืองอย่างตรงไปตรงมาแทรกเอาไว้ในทุกเพลง
พระเจ้าอูซะนาที่ 2 แห่งปี้นยะ

พระเจ้าอูซะนาที่ 2 (1324/25-กันยายน 1364) กษัตริย์แห่ง ปี้นยะ เป็นเวลา 3 เดือนใน ค.ศ. 1364 พระองค์เป็นเพียงกษัตริย์ธรรมดาและไม่มีพระราชอำนาจใด ๆ ในการต้านทานการโจมตีจากเมืองมาว ทางตอนเหนือ รัฐฉาน พระองค์ถูกโค่นล้มในเดือนกันยายน ค.ศ. 1364 โดย ตะโดมินพญา แห่ง ซะไกง์
พระราชประวัติ.
พระเจ้าอูซะนาที่ 2 เป็นพระราชโอรสองค์ใหญ่ของ พระนางอตุลจันทาเทวีแห่งปี้นยะ กับ เจ้าชายจะซวา แห่งปีนแล พระองค์ประสูติ ป. ค.ศ. 1324/25 เป็นพระราชนัดดาของ พระเจ้าสีหตู แห่ง มยีนไซง์-ปี้นยะ และ พระเจ้ากะยอชวาแห่งพุกาม ทำให้พระองค์สืบสายราชวงศ์จากทั้ง อาณาจักรปี้นยะ และ อาณาจักรพุกาม พระองค์มีพระอนุชาและพระขนิษฐาร่วมพระมารดา 5 พระองค์ (พระอนุชา 2 พระองค์ พระขนิษฐา 3 พระองค์) และต่างพระมารดาอีก 2 พระองค์พระองค์เจริญพระชนม์ที่ปีนแลแต่ย้ายไปปี้นยะอันเป็นราชธานีของอาณาจักรพร้อมกับพระราชวงศ์ใน ค.ศ. 1344 เมื่อพระราชบิดากลายเป็นผู้ปกครองแบบไร้ข้อโต้แย้งของอาณาจักรปี้นยะ
แม้ว่าพระองค์จะเป็นพระราชโอรสองค์ใหญ่ พระเจ้าอูซะนากลับมีพระชนม์อยู่ในเงาของพระอนุชา องค์กษัตริย์เลือกพระราชโอรสองค์รองของพระองค์ จะซวาผู้เยาว์ เป็น ทายาทผู้มีสิทธิโดยตรง ของพระองค์ เหตุผลได้ถูกบันทึกไว้ใน มหาราชวงศ์ ฉบับใหม่ ว่าพระองค์อาจอ่อนแอหรือขาพิการ โดยองค์กษัตริย์ถือว่าพระราชโอรสองค์ใหญ่ของพระองค์ไม่เหมาะสมที่จะกลายเป็นกษัตริย์ พระเจ้าอูซะนายังถูกมองข้ามต่อไปเมื่อจะซวาผู้เยาว์กลายเป็นกษัตริย์ใน ค.ศ. 1350 นามว่า พระเจ้าจะซวาที่ 2 และพระอนุชาองค์เล็กของทั้งสองพระองค์ นะระตู ถูกกำหนดให้เป็น ทายาทโดยสันนิษฐาน แซงหน้าพระเจ้าอูซะนา โดยพระเจ้าจะซวาที่ 2 ไม่มีพระราชโอรส
รัชสมัย.
ไม่ชัดเจนว่าสถานะของเจ้าชายอูซะนาเปลี่ยนไปหรือไม่ เมื่อเจ้าชายนะระตูกลายเป็นกษัตริย์ใน ค.ศ. 1359 แต่เจ้าชายอูซะนาก็ได้เป็นกษัตริย์ในอีก 5 ปีต่อมา ในเดือนพฤษภาคม ค.ศ. 1364 ผู้บุกรุกจากเมืองมาวตอนเหนือของ รัฐฉาน ได้ขับไล่ปี้นยะและคุมตัวพระเจ้านะระตูพร้อมกับปล้นสะดม ในเดือนถัดมาราชสำนักได้เลือกเจ้าชายอูซะนาเป็นกษัตริย์ กษัตริย์องค์ใหม่คือพระเจ้าอูซะนาที่สองยกน้องสะใภ้ พระนางซอโอมมา ซึ่งเป็นพระมเหสีของ พระเจ้าจะซวาที่ 2 และ พระเจ้านรตู่ ขึ้นเป็นพระอัครมเหสีของพระองค์ พระองค์ได้อภิเษกกับ พระนางซอซะละ ด้วย
พระเจ้าอูซะนาที่ 2 เป็นเพียงกษัตริย์แต่ในนาม พระองค์มีพระราชอํานาจเพียงเล็กน้อยแม้ในเขตเมืองหลวง การจู่โจมของ เมืองมาว รัฐฉาน ทำให้พม่าตอนกลางทั้งหมดรวมถึงอาณาจักรที่อยู่ใกล้เคียงของปี้นยะ อาณาจักรซะไกง์ ถูกโจมตี ตะโดมินพญา ผู้ปกครองคนใหม่ได้เข้ามามีอำนาจที่ ซะไกง์ เช่นเดียวกับที่ ปี้นยะ เนื่องจากทั้งปี้นยะ และ ซะไกง์ เป็นกลุ่มเมืองของราชวงศ์มยีนไซง์ ซึ่งพระเจ้าอูซะนาที่ 2 และ พระเจ้าตะโดมินพญา มีความสัมพันธ์กัน โดยพระเจ้าตะโดมินพญาเป็นลูกพี่ลูกน้องกับพระเจ้าอูซะนาที่ 2 พระเจ้าตะโดมินพญาซึ่งพิสูจน์แล้วว่าเป็นผู้นำที่มีพระปรีชาสามารถและรวมอำนาจของพระองค์ที่ ซะไกง์ ได้อย่างรวดเร็ว ในเดือนกันยายน ค.ศ. 1364 พระเจ้าตะโดมินพญาและกองทัพของพระองค์ข้าม แม่น้ำอิรวดี และยึดปี้นยะได้โดยไม่มีการต่อสู้ กษัตริย์องค์ใหม่สั่งสำเร็จโทษพระเจ้าอูซะนาที่ 2
เทรบูเชต

เทรบูเชต  เป็นแคทะพัลต์ (catapult) ประเภทหนึ่ง ที่ใช้แขนเหวี่ยงเพื่อโยนวัตถุ เป็นเครื่องยนต์การล้อม (siege engine) ทรงพลังที่พบทั่วไปก่อนการมาถึงของดินปืน
มีเทรบูเชตสองชนิดหลัก ชนิดแรกเป็นเทรบูเชตเสียดทาน หรือแมนกะเนล (mangonel) ซึ่งใช้แรงมนุษย์ในการเหวี่ยงแขน ปรากฏครั้งแรกในประเทศจีนในศตวรรษที่ 4 ก่อนคริสตกาล ต่อมาพวกอาวาร์นำไปเผยแพร่ทางตะวันตก จักรวรรดิไบแซนไทน์รับเทคโนโลยีดังกล่าวในปลายคริสต์ศตวรรษที่ 6 และประเทศเพื่อนบ้านในศตวรรษต่อ ๆ มา
อีกชนิดหนึ่งได้แก่ เทรบูเชตน้ำหนักถ่วง หรือเรียก เทรบูเชตสมดุล ซึ่งมีในภายหลังและมักมขนาดใหญ่กว่า ใช้น้ำหนักถ่วงเพื่อเหวี่ยงแขน ปรากฏขึ้นครั้งแรกในโลกคริสเตียนและมุสลิมแถบเมดิเตอร์เรเนียนในคริสต์ศตวรรษที่ 12 และมองโกลนำกลับไปเผยแพร่ในจีนในคริสต์ศตวรรษที่ 13
แคทะพัลต์

แคทะพัลต์  เป็นอุปกรณ์วิถีศาสตร์ที่ใช้ยิงวัตถุเป็นระยะทางไกล ๆ โดยไม่ต้องอาศัยอุปกรณ์ระเบิด โดยเฉพาะอย่างยิ่งเครื่องยนต์ล้อม (siege engine) ในยุคโบราณและยุคกลางหลายชนิด ในการใช้นับแต่โบราณกาล แคทะพัลต์ได้รับการพิสูจน์แล้วว่าเป็นกลไกที่ทรงประสิทธิภาพมากที่สุดอย่างหนึ่งในยามสงคราม ในสมัยใหม่ คำนี้ใช้กับอุปกรณ์ตั้งแต่อุปกรณ์มือถือ (เรียก "หนังสติ๊ก") ไปจนถึงกลไกสำหรับการปล่อยอากาศยานจากเรือ
แคทะพัลต์แรกสุดมีอายุอย่างน้อยถึงศตวรรษที่ 4 ก่อนคริสตกาลด้วยการประดิษฐ์แมนกะเนลในจีนโบราณ ซึ่งเป็นเทรบูเชตเสียดทานและแคทะพัลต์ชนิดหนึ่ง มีระบุว่าพระเจ้าอชาตศัตรูแห่งแคว้นมคธทรงใช้อาวุธดังกล่าวครั้งแรก ๆ ในการณรงค์ต่อพวกลิจฉวี แคทะพัลต์กรีกสมัยแรกถือกำเนิดขึ้นเมื่อราวศตวรรษที่ 1 ก่อนคริสตกาล
ท่าช้อน

ท่าช้อน คือท่วงท่าของกิจกรรมทางเพศและเทคนิคการโอบกอด ชื่อนี้มีต้นกำเนิดมาจากวิธีที่ช้อนสองคันจะถูกวางชิดติดกัน โดยอยู่ในตำแหน่งแนวตั้งกับถ้วยชาม ท่าช้อนเป็นท่วงท่าการร่วมเพศที่เป็นรูปแบบของท่วงท่าที่เข้าจากทางด้านหลัง นอกจากท่าอื่นๆอย่างท่าหมา ท่าช้อนนั้นได้ถูกเรียกว่าเป็นหนึ่งในสี่ท่วงท่าร่วมเพศที่เป็นพื้นฐาน
เมแกน ราพิโน

เมแกน แอนนา ราพิโน  เป็นนักฟุตบอลหญิงชาวอเมริกัน ซึ่งปัจจุบันเป็นกัปตันของสโมสรเรนในเนชันแนลวีเมนส์ซอกเกอร์ลีกของสหรัฐ โดยราพิโนเล่นในตำแหน่งกองกลางและปีก เธอมีส่วนสำคัญให้ทีมชาติสหรัฐชนะเลิศในการแข่งขันฟุตบอลโลกหญิงในปี 2015 และ 2019 เหรียญทองในการแข่งขันโอลิมปิกฤดูร้อน 2016ที่กรุงลอนดอน และรองชนะเลิศฟุตบอลโลกหญิง 2011 นับตั้งแต่ปี 2018 เธอดำรงตำแหน่งกัปตันทีมชาติสหรัฐร่วมกับคาร์ลี ลอยด์และอเล็กซ์ มอร์แกน
ราพิโนเป็นที่รู้จักในวงการฟุตบอลสากลว่าเป็นผู้เล่นที่มีลูกเล่นเหนือชั้น และการครอสบอลของเธอที่แม่นยำทำให้แอบบี วอมแบชทำประตูตีเสมอบราซิลได้ในนาทีที่ 122 ในรอบก่อนรองชนะเลิศก่อนที่จะชนะด้วยการดวลลูกโทษ นอกจากนี้เธอยังเป็นนักฟุตบอลคนแรก (จากทั้งสองเพศ) ที่ทำประตูได้จากการเตะมุมในการแข่งขันกีฬาโอลิมปิก
นอกเหนือจากวงการฟุตบอลแล้ว ราพิโนยังสนับสนุนองค์กรที่เกี่ยวข้องกับกลุ่มบุคคลที่มีความหลากหลายทางเพศหลายองค์กรในสหรัฐ รวมทั้ง Gay, Lesbian & Straight Education Network (GLSEN) และ Athlete Ally ในปี 2019 เธอร่วมก่อตั้งแบรนด์ไลฟ์สไตล์ที่เป็นกลางทางเพศ re-inc กันนักกีฬาคนอื่นๆได้แก่ Christen Press, Tobin Heath, และ Meghan Klingenberg.
ในปี 2020 ไทม์ให้ราพิโนเป็นหนึ่งใน 100 คนที่มีอิทธิพลมากที่สุดในโลก
เหตุไฟฟ้าดับในประเทศเวเนซุเอลา พ.ศ. 2562

เหตุไฟฟ้าดับทั่วประเทศเวเนซุเอลา (ซึ่งยังคงเกิดซ้ำ) เริ่มขึ้นในเดือนมีนาคม พ.ศ. 2562 รัฐบาลนิโกลัส มาดูโร ระบุว่าการขาดแคลนกระแสไฟฟ้าเกิดจากการก่อวินาศกรรมต่อระบบผลิตและจ่ายกระแสไฟฟ้าของประเทศ ในขณะที่ผู้เชี่ยวชาญและข้อมูลจากกอร์โปเอเลก (บรรษัทผลิตไฟฟ้าของรัฐ) ระบุว่าเกิดจากการขาดการบำรุงรักษา การทุจริตในพื้นที่ และการขาดความเชี่ยวชาญด้านเทคนิคซึ่งเป็นผลมาจากภาวะสมองไหลจากวิกฤตการณ์ผู้ย้ายถิ่นเวเนซุเอลา ตั้งแต่เดือนมีนาคมเป็นต้นมา ได้เกิดเหตุกระแสไฟฟ้าขัดข้องทั่วประเทศแล้วหลายครั้ง
เหตุไฟฟ้าดับเป็นวงกว้างครั้งแรกเกิดขึ้นเมื่อเวลา 16:56 น. ของวันที่ 7 มีนาคม พ.ศ. 2562 ตามเวลาท้องถิ่น (03:56 น. ของวันที่ 8 มีนาคม ตามเวลาในไทย) กินเวลาจนถึงวันที่ 14 มีนาคม เมื่อกระแสไฟฟ้ากลับเข้าสู่ระบบในพื้นที่ส่วนใหญ่ของประเทศ นับว่าเป็นเหตุไฟฟ้าดับครั้งใหญ่ที่สุดในประวัติศาสตร์เวเนซุเอลา โดยส่งผลกระทบต่อภาคการผลิตไฟฟ้าในเกือบทุกรัฐของประเทศ เช่นเดียวกับในรัฐโรไรมาของบราซิลซึ่งอยู่ติดกัน ก่อให้เกิดปัญหาร้ายแรงในโรงพยาบาลและคลินิก อุตสาหกรรม การขนส่ง และการประปา และส่งผลให้มีผู้เสียชีวิตอย่างน้อย 43 คน ในวันที่ 12 มีนาคม พื้นที่บางส่วนของประเทศเริ่มกลับมามีไฟฟ้าใช้ แต่กรุงการากัสยังคงมีไฟฟ้าใช้เพียงบางส่วน และภาคตะวันตกแถบชายแดนโคลอมเบียยังตกอยู่ในความมืด กระแสไฟฟ้าในบางพื้นที่ยังคงขัดข้องต่ออีกหลายวันหลังจากวันที่ 14 มีนาคม
ประมาณ 14–16 รัฐ จาก 24 รัฐและเขตเมืองหลวงของเวเนซุเอลาตกอยู่ในความมืดอีกครั้งตั้งแต่วันที่ 25 มีนาคม ต่อเนื่องไปจนถึงวันที่ 28 มีนาคม มีผู้ป่วยเสียชีวิตอย่างน้อยสี่คนเนื่องจากโรงพยาบาลขาดไฟฟ้าใช้เป็นเวลาสามวัน ไฟฟ้าดับอีกครั้งในช่วงเย็นของวันที่ 29 มีนาคม ตามมาด้วยเหตุไฟฟ้าดับอีกครั้งในอีก 24 ชั่วโมงถัดมา ตลอดเดือนมีนาคม เวเนซุเอลาประสบปัญหาไฟฟ้าดับรวมเป็นเวลาอย่างน้อย 10 วัน
ปัญหากระแสไฟฟ้าขัดข้องที่ยืดเยื้อทำให้วิกฤตการณ์ในเวเนซุเอลาเลวร้ายลงอีก และ "ซ้ำเติมความยากลำบากของชาวเวเนซุเอลา โดยตัดขาดน้ำประปาและทำให้โรงพยาบาลและสนามบินตกอยู่ในความมืดมิด" ในวันที่ 31 มีนาคม มาดูโรประกาศแผนปันส่วนกระแสไฟฟ้าเป็นเวลา 30 วัน ส่วนฮวน กวยโด ประกาศว่าญี่ปุ่นพร้อมที่จะลงทุนในเวเนซุเอลาเพื่อช่วยแก้ปัญหากระแสไฟฟ้าขัดข้อง
เหตุไฟฟ้าดับครั้งใหญ่ในเวเนซุเอลาเกิดขึ้นอีกครั้งในช่วงเย็นของวันที่ 22 กรกฎาคม โดยส่งผลกระทบถึง 19 รัฐ เน็ตบล็อกส์ (องค์การนอกภาครัฐ) ชี้ว่าเหลือเพียงร้อยละ 6 ของระบบโทรคมนาคมของประเทศที่ยังคงทำงานอยู่ รายการถ่ายทอดทางโทรทัศน์ของรัฐ (ซึ่งตามปกติไม่เคยหยุด) งดออกอากาศชั่วคราว การขนส่งทางรถไฟใต้ดินได้รับผลกระทบในช่วงเวลาเร่งด่วนเช่นกัน ทางการสั่งหยุดงานและหยุดเรียนในวันรุ่งขี้น ฝ่ายบริหารของมาดูโรกล่าวย้ำข้อกล่าวหาที่ว่า "การโจมตีทางแม่เหล็กไฟฟ้า" เป็นตัวการทำให้ไฟฟ้าดับ กระแสไฟฟ้ากลับเข้าสู่ระบบในกรุงการากัสในวันต่อมา
จังหวัดตองจี

จังหวัดตองจี , เว้งต้นตี๊ เป็นจังหวัดที่ตั้งอยู่ในรัฐชานของประเทศพม่า ตั้งอยู่ห่างจากเนปยีดอไปทางตะวันตกเฉียงใต้ประมาณ จังหวัดมีเนื้อที่ 24,152 ตารางกิโลเมตร และในปี ค.ศ. 2014 มีประชากร 1,701,338 คน สูงจากระดับน้ำทะเล 1,404 เมตร โดยมีเมืองหลักและศูนย์กลางการปกครองคือตองจี 
มีสถานที่ท่องเที่ยวที่มีชื่อเสียงอยู่หลายแห่ง ได้แก่ ทะเลสาบอี้นเล่ และเขตรักษาพันธุ์สัตว์ป่าทะเลสาบอี้นเล่ ซึ่งตั้งอยู่ในจังหวัดนี้
การแบ่งเขตการปกครอง.
จังหวัดตองจีประกอบด้วยอำเภอดังนี้
* เป็นส่วนหนึ่งของพื้นที่ปกครองตนเองดะนุ
** เป็นส่วนหนึ่งของพื้นที่ปกครองตนเองปะโอ
อัลแบร์ท เจ้าชายที่ 12 แห่งทวร์นและทัคซิส

อัลแบร์ท เจ้าชายที่ 12 แห่งทวร์นและทัคซิส  ประสูติเมื่อวันที่ 24 มิถุนายน พ.ศ. 2526 ณ รัฐบาวาเรีย ประเทศเยอรมนี เป็นพระโอรสพระองค์เล็กและพระองค์เดียวในโยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส พระองค์ทรงประกอบอาชพเป็นนักแข่งรถ ทั้งยังทรงถูกจัดอันดับให้เป็นมหาเศรษฐีอายุน้อยที่สุดของโลก เมื่อพระบิดาสิ้นพระชนม์ลงใน พ.ศ. 2533 พระองค์จึงดำรงพระอิสริยยศเป็น เจ้าชายที่ 12 แห่งทวร์นและทัคซิส ขณะมีพระชันษาเพียง 8 ปี พระองค์ทรงได้รับพระราชมรดกจำนวน 3 พันล้านดอลลาร์สหรัฐและหนี้สิน 500 ล้านดอลลาร์สหรัฐ ที่พระบิดาทรงสร้างไว้ ซึ่งการที่พระองค์ได้รับมรดกนั้น ศาลต้องพิจารณาถึงสายพระโลหิต ความเกี่ยวข้องของผู้สิ้นพระชนม์และสาเหตุต่าง ๆ จนในปี 2534 พระองค์ได้รับการยืนยันว่า สามารถมีสิทธิในพระราชทรัพย์ของพระบิดาร่วมกับพระเชษฐภคินีทั้ง 2 พระองค์โดยถูกกฎหมาย 
อัลแบร์ททรงจบการศึกษาโรงเรียนมัธยมของพระองค์ในกรุงโรมและแล้วการรับราชการทหารของพระองค์หลังจากที่ทรงศึกษาวิชาเศรษฐศาสตร์และเทววิทยาที่มหาวิทยาลัยเอดินบะระ ในปี 2558 ทรงถูกจัดอันดับที่ 11 ผู้มีชื่อเสียงของโลกโดยนิตยสารฟอบส์
อาชีพนักแข่งรถ.
อัลแบร์ททรงเป็นที่รู้จักในฐานะนักแข่งรถมากกว่าเจ้าชาย ทรงเป็นนักขับรถแข่งรองแชมป์ (2007/2008) และแชมป์ (2010) ของเยอรมัน GT Championship ADAC GT Masters กับเยอรมันทีมวิศวกรรมไรเตอร์ ทรงเริ่มอาชีพในที่ชุมชนในปี 2552 การแข่งขันในEuropean Rally Championship ตั้งแต่ปี 2559